《胡无人四首 其二 念唐宗壮志及英卫殊猷》
明代·郭之奇

聊命偏师擒首王，始弘庙略扫穷荒。临边自将休誇汉，雪耻除凶独颂唐。

百万齐归古未及，灵州复继燕然立。已见苏尼举众来，俄看敕勒求朝入。

胡越一家事若何，未央宫内共婆娑。共婆娑，俱戎索，一自阴山斥大漠。

西北诸君长，可汗尽归天。胡无人，自此年。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。